ราจา ซาริต โซเฟียะฮ์

สมเด็จพระราชินีซาริต โซเฟียะฮ์ บินตี อัลมาร์ฮุม ซุลตัน อิดริซ ชะฮ์ ราจาเปอร์ไมซูรีอากง () เสด็จพระราชสมภพเมื่อวันที่ 14 สิงหาคม พ.ศ. 2502 ทรงเป็นราจาเปอร์ไมซูรีอากง (สมเด็จพระราชินี) แห่งมาเลเซียพระองค์ปัจจุบัน และเปอร์ไมซูรี (พระมเหสี) แห่งรัฐยะโฮร์

 พระราชประวัติ 
 พระชนม์ชีพช่วงต้น 
พระองค์เสด็จพระราชสมภพเมื่อวันที่ 14 สิงหาคม ค.ศ. 1959 ณ โรงพยาบาล Batu Gajah รัฐเประ ทรงเป็นพระราชธิดาพระองค์รองใน สุลต่าน อิดริส อัล-มูตาวัคคิล อัลลาลาฮ์ ชาห์ที่ 2 แห่งรัฐเประ และ ราจา เปเรมปวน มุซวิน

 การศึกษา 
พระองค์ทรงสำเร็จการศึกษาในระดับปริญญา หลักสูตรศิลปศาสตรบัณฑิต สาขาจีนวิทยา จาก มหาวิทยาลัยออกซ์ฟอร์ด ในปี ค.ศ. 1983 และศิลปศาสตรมหาบัณฑิต ในปี ค.ศ. 1986

 อภิเษกสมรส 
ในวันที่ 22 กันยายน ค.ศ. 1982 ทรงอภิเษกสมรสกับ ตุนกูอิบราฮิม อิซมาอิล มกุฎราชกุมารแห่งรัฐยะโฮร์ (พระอิสริยยศในขณะนั้น) หลังการอภิเษกสมรส จึงทรงดำรงพระอิสริยยศเป็นมกุฎราชกุมารีแห่งรัฐยะโฮร์

หลังการสวรรคตของสมเด็จพระราชาธิบดีอิซกันดาร์ สุลต่านแห่งรัฐยะโฮร์ ในวันที่ 23 มกราคม ค.ศ. 2010 พระราชสวามีของพระองค์ได้ขึ้นครองราชย์เป็น สุลต่านแห่งรัฐยะโฮร์ พระองค์จึงทรงดำรงพระอิสริยยศเป็นพระชายาในสุลต่านแห่งรัฐยะโฮร์ และได้รับการสถาปนาเป็นประไหมสุหรี (สมเด็จพระราชินี) แห่งรัฐยะโฮร์ เมื่อวันที่ 23 มีนาคม ค.ศ. 2015Rizalman Hammim (5 September 2017). His Majesty has graciously consented Her Royal Highness the Permaisuri Johor Raja Zarith Sofiah Sultan Idris Shah be addressed as ‘Her Majesty New Straits Times.

พระองค์ทรงมีพระราชโอรสและพระราชธิดาทั้งสิ้น 6 พระองค์ ดังนี้
 ตุนกูอิซมาอิล อิดริซ มกุฎราชกุมารแห่งรัฐยะโฮร์ (ประสูติ 30 มิถุนายน ค.ศ. 1984)
 ตุนกูอามีนะฮ์ ไมมูนะฮ์ อิซกันดาเรียะฮ์ (ประสูติ 8 เมษายน ค.ศ. 1986)
 ตุนกูอิดริซ อิซกันดาร์ (ประสูติ 25 ธันวาคม ค.ศ. 1987)
 ตุนกูอับดุล จาลิล (ประสูติ 5 กรกฎาคท ค.ศ. 1990; สิ้นพระชนม์ ค.ศ. 2015)
 ตุนกูอับดุล ระฮ์มัน (ประสูติ 5 กุมภาพันธ์ ค.ศ. 1993)
 ตุนกูอาบู บาการ์ (ประสูติ 30 พฤษภาคม ค.ศ. 2001)

 สมเด็จพระราชินีแห่งมาเลเซีย 
หลังการขึ้นครองราชสมบัติของสุลต่านอิบราฮิม อิซมาอิล พระราชสวามี เป็น ยังดีเปอร์ตวนอากง หรือ สมเด็จพระราชาธิบดีแห่งมาเลเซีย พระองค์ที่ 17 เมื่อวันที่ 31 มกราคม ค.ศ. 2024 พระองค์ทรงดำรงพระอิสริยยศเป็น ราจาเปอร์ไมซูรีอากง หรือ สมเด็จพระราชินีแห่งมาเลเซีย

 พระเกียรติยศ 

 อ้างอิง 

หมวดหมู่:พระราชธิดา
หมวดหมู่:มุสลิมชาวมาเลเซีย
หมวดหมู่:ชาวมาเลเซียเชื้อสายจีน
หมวดหมู่:ชาวมาเลเซียเชื้อสายมลายู
หมวดหมู่:บุคคลจากรัฐเประ
หมวดหมู่:บุคคลที่เกิดในปี พ.ศ. 2502
หมวดหมู่:บุคคลที่ยังมีชีวิตอยู่
หมวดหมู่:ราชวงศ์เประ
หมวดหมู่:ชายาแห่งประเทศมาเลเซีย
หมวดหมู่:บทความที่มีข้อความภาษามลายู (มหภาษา)